Diari Oficial de la Generalitat Valenciana


Sumari del DOGV 3229, del 24-04-1998 (1998/3138)

Informació pública del Projecte de Reparcel·lació Forçosa de la Unitat d'Execució Única del Pla Parcial del sector Tavernes Blanques del Pla General d'Ordenació Urbana de València.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   3229

Data del DOGV
:   24-04-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3138


Organisme emissor
:   Rosal, SL, Sociedad Unipersonal

Tipus de document
:   Anunci

Informació pública del Projecte de Reparcel·lació Forçosa de la Unitat d'Execució Única del Pla Parcial del sector Tavernes Blanques del Pla General d'Ordenació Urbana de València. [1998/M3138]
  
La mercantil Rosal, SL, Sociedad Unipersonal, domiciliada a la carretera d'Alboraia, s/n, polígon Lladró, Tavernes Blanques (València), amb codi d'identificació fiscal B-46041026, mitjançant aquest anunci posa en coneixement de tots els possibles interessats o afectats:
  
Primer
  
Que aquesta entitat mercantil ha formulat el Projecte de Reparcel·lació Forçosa de la Unitat d'Execució Única del Pla Parcial del sector Tavernes Blanques del Pla General d'Ordenació Urbana de València, en virtut del que estableix l'article 68.3, i a l'empara del que disposa l'article 69, en relació amb l'article 48, tots de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV 2.394, de 24 de novembre de 1994).
  
Segon
  
Que amb data 16 de març de 1998, Rosal, SL, Sociedad Unipersonal, ha dipositat a l'Ajuntament de València el projecte indicat amb tota la seua documentació annexa.
  
Tercer
  
Així mateix, s'ha dipositat una còpia del dit projecte i la documentació annexa en la Notaria d'Antonio Soto Bisquert, situada a València, plaça d'Alfons el Magnànim, número 12, per a la seua protocol·lització mitjançant acta autoritzada el dia 16 de març de 1998, per a la seua tramitació, d'acord amb el procediment simplificat de l'article 48 de l'esmentada Llei Reguladora de l'Activitat Urbanística.
  
Quart
  
El dit projecte de reparcel·lació forçosa ha sigut ratificat per l'Agrupació d'Interés Urbanístic Tavernes Blanques, constituïda en escriptura atorgada davant el notari de València Manuel Ángel Rueda Pérez el 28 de març de 1996, número 1.286 de protocol.
  
Cinqué
  
En aplicació del que estableix l'article 48.1C), en relació amb l'article 46.3, ambdós de l'esmentada llei, escau sotmetre l'indicat projecte, amb tota la documentació annexa, a informació pública per termini de 20 dies hàbils, comptats a partir del dia següent a la publicació d'aquest anunci en el Diari Oficial de la Generalitat Valenciana.
  
Sisé
  
A l'empara del que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb la finalitat de donar al procediment les màximes garanties, es procedeix a publicar el present anunci edicte en el Butlletí Oficial de la Província, dirigit a aquells titulars de béns i drets d'identitat desconeguda o que sent aquesta coneguda, siga desconegut el seu domicili; igualment es dirigeix a qualsevol altre titular de béns i drets afectats per l'actuació la titularitat, identitat o domicili del qual no conste en aquest procediment.
  
El titular amb domicili desconegut és:
  
Josefa Moreno Arnal. El seu últim domicili conegut era a València, carretera de Malilla, número 9.
  
Seté
  
Es fa constar que, durant el termini indicat, els interessats en aquest procediment podran comparéixer en la Notaria d'Antonio Soto Bisquert, situada a València, plaça d'Alfons el Magnànim, número 12, en horari de 10.00 a 14.00 hores, i consultar l'acta de protocol·lització del projecte i els documents dipositats o obtindre una còpia.
  
Vuité
  
Durant el mateix termini de 20 dies hàbils, es podrà consultar els dies hàbils en idèntic horari, la indicada documentació així com l'expedient administratiu, al Servei de Gestió Urbanística de l'Ajuntament de València, avinguda d'Aragó, número 35, quarta planta.
  
Es fa constar que, durant el dit termini, els interessats en aquest procediment podran formular qualssevol al·legacions que els convinguen segons dret, tot això en els termes i condicions de l'esmentada Llei 6/1994, i hauran de presentar-les davant l'Ajuntament de València.